CELEX: 31990R1035
Language: el
Date: 1990-04-26 00:00:00
Title: Κανονισμός (ΕΟΚ) αριθ. 1035/90 της Επιτροπής της 26ης Απριλίου 1990 για την παράταση της αναστολής του προκαθορισμού των επιστροφών κατά την εξαγωγή ορισμένων σιτηρών που εξάγονται υπό μορφή παρασκευασμένων τροφίμων που λαμβάνονται με διόγκωση ή φρύξη σιτηρών ή προϊόντων σιτηρών

Avis juridique important

|

31990R1035

Κανονισμός (ΕΟΚ) αριθ. 1035/90 της Επιτροπής της 26ης Απριλίου 1990 για την παράταση της αναστολής του προκαθορισμού των επιστροφών κατά την εξαγωγή ορισμένων σιτηρών που εξάγονται υπό μορφή παρασκευασμένων τροφίμων που λαμβάνονται με διόγκωση ή φρύξη σιτηρών ή προϊόντων σιτηρών  

Επίσημη Εφημερίδα αριθ. L 107 της 27/04/1990 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 1035/90 ΤΗΣ ΕΠΙΤΡΟΠΗΣ  της 26ης Απριλίου 1990  για την παράταση της αναστολής του προκαθορισμού των επιστροφών κατά την εξαγωγή ορισμένων σιτηρών που εξάγονται υπό μορφή παρασκευασμένων τροφίμων που λαμβάνονται με διόγκωση ή φρύξη σιτηρών ή προϊόντων σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 201/90 (2), και ιδίως το άρθρο 16 παράγραφος 7 πρώτο εδάφιο,  τον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού, για ορισμένα γεωργικά προϊόντα που εξάγονται υπό μορφή εμπορευμάτων τα οποία δεν υπάγονται στο παράρτημα ΙΙ της συνθήκης, των γενικών κανόνων των σχετικών με την παροχή των επιστροφών κατά την εξαγωγή και των κριτηρίων καθορισμού του ποσού τους (3), όπως τροποποιήθηκε τελευταία από τον κανονισμό (ΕΟΚ) αριθ. 3209/88 (4), και ιδίως το άρθρο 5 παράγραφος 3 πρώτο εδάφιο,  Εκτιμώντας:  ότι το άρθρο 16 παράγραφος 7 του κανονισμού (ΕΟΚ) αριθ. 2727/75 και το άρθρο 5 παράγραφος 3 του κανονισμού (ΕΟΚ) αριθ. 3035/80 προβλέπουν τη δυνατότητα αναστολών των εφαρμογών των διατάξεων σχετικά με τον καθορισμό της επιστροφής για τα βασικά προϊόντα που εξάγονται υπό μορφή ορισμένων εμπορευμάτων·  ότι ο κανονισμός (ΕΟΚ) αριθ. 701/90 (5) της Επιτροπής ανέστειλε τον προκαθορισμό των επιστροφών για το καλαμπόκι που εξάγεται υπό μορφή παρασκευασμένων τροφίμων που λαμβάνονται με διόγκωση ή φρύξη σιτηρών ή προϊόντων σιτηρών τα οποία υπάγονται στον κωδικό ΣΟ 1904 10 10 της συνδυασμένης ονοματολογίας·  ότι οι λόγοι που οδήγησαν στην αναστολή αυτή εξακολουθούν να υφίστανται· ότι είναι επομένως σημαντικό να συνεχιστεί το μέτρο για μια περιορισμένη χρονική περίοδο, μέχρις ότου ισχύσει η κατάλληλη προσαρμογή·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 701/90 η ημερομηνία « 26 Απριλίου 1990» αντικαθίσταται από την ημερομηνία «30 Απριλίου 1990».  Άρθρο 2  Ο παρών κανονισμός αρχίζει να ισχύει στις 27 Απριλίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Απριλίου 1990.  Για την Επιτροπή  Martin BANGEMANN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 22 της 27. 1. 1990, σ. 7.  (3) ΕΕ αριθ. L 323 της 29. 11. 1980, σ. 27.  (4) ΕΕ αριθ. L 286 της 20. 10. 1988, σ. 6.  (5) ΕΕ αριθ. L 77 της 23. 3. 1990, σ. 16.